फिर मिली १३ जून २०११ को उसके ऑपरेशन की तिथि। वहाँ बहुत काबिल डॉक्टर हें और ऑपरेशन में शरीर की मुख्य धमनी उनसे कट गयी। खून के बंद होने का नाम नहीं और घबरा कर उन्होंने ऑपरेशन बंद कर दिया कि हम दो दिन बाद ऑपरेशन करेंगे। मरीज जिन्दगी और मौत के बीच झूलता हुआ छोड़ दिया। हम घर वाले उनके इशारों पर ही तो चल सकते थे। दूसरे दिन जब देखा तो पूरे शरीर में फफोले पड़ने लगे थे। घबरा कर उन्होंने कहा कि हमें अभी इनके पैर को काटना पड़ेगा नहीं तो हम इन्हें बचा नहीं पायेंगे। हमें तो अपने मरीज की जान प्यारी थी और रोते हुए उन्हें वह भी करने की अनुमति दे दी। क्योंकि उसके जीवन के रहते हमारे पास और भी विकल्प थे। उन्होंने ने पैर काट दिया और उसके बाद २३ को कहा कि अपने मरीज को ले जाइए। जिस मरीज का आपने पैर काट दिया और उस हालात में घर वाले कहाँ लेकर जायेंगे? लेकिन उनकी दलील थी कि अदमित करने के समय २३ तक ही बैड देने की अनुमति दी गयी थी। उन मूर्खों को कौन समझाये कि आप सिर्फ ऑपरेशन करने जा रहे थे तब ये अनुमति थी , अब इतने बड़े ऑपरेशन के मरीज को क्या सड़क पर लितायेंगे। लेकिन नहीं उनका फरमान तो आपको उसी दिन हटाना है। उसी हालात में उनको एक होटल में ले गए। जहाँ से अस्पताल दूर था लेकिन मरता क्या न करता? किन हालातों को उनको अस्पताल से लेकर आये और उनको रखा गया ये मेरी बहन और साथ रहने वाले ही जानते थे। घाव भरने में समय लगता तो उन्होंने पहले ही घर ले जाने की अनुमति भी दे दी। जब कि बाहर के विशेषज्ञों के अनुसार इतने बड़े ऑपरेशन के बाद उनको कीमो